Avdića džamija u Planoj
<s>Avdića džamija, nalazi se u Planoj, općina Bileća, Bosna i Hercegovina.</s><s>Proglašena je za  nacionalni spomenik Bosne i Hercegovine.</s>

<s>Lokacija 
Naselje Plana nalazi se na tromeđi puta Bileća-Gacko-Stolac.</s>

<s>Historija 
Džamija u Planoj podignuta je 1617. godine, što je bilo vidljivo iz natpisa koji je uklesan na kamenom luku džamijskih vrata.</s><s>Džamiju su srušili hajduci ili uskoci iz primorskih krajeva, pa su je mještani obnovili 1795. godine.</s><s>Na kamenom luku ulaznih vrata džamije bio je uklesan, na prostoru dimenzija 13x34 cm, natpis u prozi na turskom jeziku koji glasi: Časnu džamiju obnovili su stanovnici sela 1. muharema 1210. (18. jula 1795) hidžretske godine, a prvotno je džamija sagrađena 1026. (1617) hidžretske godine</s>

<s>Džamija je ponovno srušena 1941. godine kada su odavde i iz okolnih sela svi muslimani izbjegli.</s><s>Obnovljena je 1964. godine u izvornom obliku.</s><s>Potpuno porušena je u ratu u Bosni i Hercegovini 1992-1995. godine.</s><s>Po treći put je obnovljena 2013. godine.</s>

<s>Narodna predaja  
Postoji mnogo predaja o njenom osnivaču.</s><s>Prema jednoj, džamija je zadužbina Avde Avdića, koji potječe iz porodice Cuca i koji je rodonačelnik ove porodice.</s>

<s>Opis 
Džamija u Planoj pripadala tipu jednoprostornih džamija sa sofama i kamenom četverougaonom munarom.</s><s>Vanjske dimenzije iznose 11,30x7,20 metara.</s><s>Mihrab džamije, zidan od pritesanih kamenih blokova krečnjaka, širok je 0,86 metara, a njegova visina iznosi 2,30 metara.</s><s>Minber džamije je kameni ukupne visina 1,83 metara.</s><s>Munara je od grubo tesanog kamena, približno kvadratična, dimenzija na dnu 2,51x 2,33 metra, a pri  vrhu 2,00x2,00 metra.</s><s>Visina je oko 11 metara.</s><s>Pri samom vrhu munare izvedena su četiri polukružno završena prozorska otvora dimenzija otprilike 50x100 cm.</s><s>Vrh munare izveden je u formi četverostrešnog plitkog  krova sa kamenim pokrivačem od ploče i kamenim alemom.</s>

<s>Kamene munare kvadratne osnove nalaze se jedino uz džamije u Hercegovini.</s><s>Munare četvrtastog oblika imale su Telarevića džamija u Bjeljanima kod Stoca, džamije u okolini Bileće: Avdića džamija u Planoj, džamija u Kljunima, Kružnju i Svinjarini, džamije na području Nevesinja: Perkušića džamija u Nevesinju, Čelebića džamija u Donjoj Bijenji, džamija u Kruševljanima, zatim džamija u Glavatičevu kod Konjica, Fatime kadune u Mostaru.</s>

<s>Uz džamiju se nalazi manji harem sa desetak pari nišana, među kojima neki imaju turbane.</s>

<s>Povezano 
 Dan džamija u Bosni i Hercegovini</s>

<s>Literatura 
 Konstantin Jirečak, Konstantin, Die Handelstrassen und Bergwerke von Serbien und Bosnien wahrend des Mittelalters, Prag, 1879, str. 40.</s><s>Naselja srpskih zemalja, knj.</s><s>II, SAN, Beograd, 1903, str. 678.</s><s>A. Toma Bratić, ”Odlomci iz narodnih pravnih  običaja u Hercegovini”, GZM Sarajevo, 1904, str. 278.</s><s>Bošnjak, Sarajevo, 1906, br. 39.</s><s>Vladislav Škarić, Vladislav, "Podaci za istoriju Hercegovine od 1566 do sredine 17 vijeka", Glasnik Zemaljskog muzeja, Sarajevo, 1931, str. 59.</s><s>ĆamilAvdić, Ćamil, Plana kod Bileće, «Novi behar», Sarajevo, 1932, br. 7-8, str. 100.
 «Sloboda» Mostar, 1955. br. 31 – Interesantna džamija kod Plane.</s><s>Hazim Šabanović, Bosanski pašaluk, Sarajevo, 1959, str. 158, 167.</s><s>Dr. Radovan Samardžić, Veliki vek Dubrovnika, Beograd, 1962, str. 140.</s><s>Glasnik VIS-a Sarajevo, 1966, br. 3-4, str. 177-178.</s><s>Evlija Čelebi, Evlija, Putopis, preveo Hazim Šabanović, Sarajevo, 1967, str. 437 i 438.</s><s>Husein Bracković, Tarihcei vuku'an Hersek ”Mala istorija događaja u Hercegovini od 1831 do 1878 godine”, str.18.</s><s>Mr. Anđelko Zelenika, "Osvrt na zbirku karata bečkog ratnog arhiva", Tribuna, Trebinje, 1979, str.166.</s><s>Hivzija Hasandedić, Muslimanska baština u istočnoj Hercegovini, Sarajevo, 1990.</s><s>Mehmed Mujezinović, Islamska epigrafika Bosne i Hercegovine, knjiga III, Sarajevo Publishing, 1998.</s>

<s>Reference</s>

<s>Vanjski linkovi</s>

<s>Zvanična stranica Islamske zajednice u Bosni i Hercegovini
 Zvanična stranica komisije nacionalnih spomenika Bosne i Hercegovine</s>

<s>Nacionalni spomenici u Bileći
Džamije u Bileći</s>

